title: 2003/77/EZ: Odluka Vijeća od 1. veljače 2003. o utvrđivanju višegodišnjih financijskih smjernica za upravljanje imovinom EZUČ-a u likvidaciji i, po završetku likvidacije, imovinom Istraživačkog fonda za ugljen i čelik

text:
               01/Sv. 001

               HR

               Službeni list Europske unije

               106

         32003D0077

               L 029/25

               SLUŽBENI LIST EUROPSKE UNIJE

               01.02.2003.

      ODLUKA VIJEĆA

   od 1. veljače 2003.
   o utvrđivanju višegodišnjih financijskih smjernica za upravljanje imovinom EZUČ-a u likvidaciji i, po završetku likvidacije, imovinom Istraživačkog fonda za ugljen i čelik
   (2003/77/CE)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Protokol o financijskim posljedicama isteka Ugovora o EZUČ-u i o Istraživačkom fondu za ugljen i čelik uz Ugovor o osnivanju Europske zajednice,
   uzimajući u obzir Odluku Vijeća 2003/76/EZ od 1. veljače 2003. o mjerama za provedbu Protokola o financijskim posljedicama prestanka važenja Ugovora o EZUČ-u i o Istraživačkom fondu za ugljen i čelik uz Ugovor o osnivanju Europske zajednice (1), a posebno njegov članak 2. stavak 2.,
   uzimajući u obzir prijedlog Komisije (2),
   uzimajući u obzir mišljenje Europskog parlamenta (3),
   budući da:

               (1)

               Za potrebe Protokola o financijskim posljedicama isteka Ugovora o EZUČ-u i o Istraživačkom fondu za ugljen i čelik uz Ugovor o osnivanju Europske zajednice, Komisija upravlja imovinom EZUČ-a u likvidaciji i, po završetku likvidacije, imovinom Istraživačkog fonda za ugljen i čelik.

               (2)

               Upravljanje ovom imovinom trebalo bi usmjeriti na najveći mogući prinos koji je u skladu sa sigurnošću ulaganja.

               (3)

               Cjelokupni kapital imovine Istraživačkog fonda za ugljen i čelik, ostvaren likvidacijom, trebalo bi sačuvati u cijelosti.

               (4)

               Pri upravljanju prenesenom imovinom trebalo bi uzeti u obzir iskustvo stečeno vođenjem financijskog poslovanja Europske zajednice za ugljen i čelik te bi se stoga višegodišnje financijske smjernice za upravljanje imovinom EZUČ-a u likvidaciji i, po završetku likvidacije, imovinom Istraživačkog fonda za ugljen i čelik trebale temeljiti na tom iskustvu,

         DONIJELO JE OVU ODLUKU:
   Članak 1.
   Višegodišnje financijske smjernice za upravljanje imovinom EZUČ-a u likvidaciji i, po završetku likvidacije, imovinom Istraživačkog fonda za ugljen i čelik (dalje u tekstu: „financijske smjernice”) navedene su u Prilogu.
   Članak 2.
   Financijske smjernice revidiraju se ili dopunjuju, ako je potrebno, svakih pet godina, pri čemu prvo petogodišnje razdoblje završava 31. prosinca 2007. Do kraja petogodišnjeg razdoblja, a najkasnije u prvih šest mjeseci zadnje godine svakog petogodišnjeg razdoblja, Komisija ponovno procjenjuje primjenu i djelotvornost financijskih smjernica i predlaže potrebne izmjene.
   Ako to smatra potrebnim, Komisija može izvršiti takvu ponovnu procjenu i podnijeti prijedloge za potrebne izmjene Vijeću prije isteka petogodišnjeg razdoblja.
   Članak 3.
   Ova Odluka stupa na snagu sljedećeg dana od dana objave u Službenom listu Europske unije.
   Primjenjuje se od 24. srpnja 2002.
   Članak 4.
   Ova je Odluka upućena državama članicama.

      Sastavljeno u Bruxellesu 1. veljače 2003.

            Za Vijeće

            Predsjednik

         G. PAPANDREOU

      (1)  SL L 29, 5.2.2003., str. 22.

      (2)  SL C 180, 26.6.2001., str. 10.

      (3)  SL C 177, 25.7.2002., str. 28.
   PRILOG
   FINANCIJSKE SMJERNICE ZA UPRAVLJANJE IMOVINOM EZUČ-A U LIKVIDACIJI I, PO ZAVRŠETKU LIKVIDACIJE, IMOVINOM ISTRAŽIVAČKOG FONDA ZA UGLJEN I ČELIK
   1.   KORIŠTENJE IMOVINE

               (a)

               Imovina EZUČ-a u likvidaciji, koja uključuje i njezin kreditni portfelj i njezina ulaganja, koristi se kada je potrebna za podmirivanje preostalih obveza EZUČ-a, u vidu njezinih nepodmirenih pozajmica, obveza nastalih iz prijašnjih operativnih proračuna i bilo kojih nepredvidivih dugovanja.

               (b)

               U mjeri u kojoj imovina EZUČ-a u likvidaciji nije potrebna za podmirivanje obveza iz točke (a), ona se ulaže tako da osigura prihod koji se koristi za financiranje nastavka istraživanja u sektorima srodnim industriji ugljena i čelika.

               (c)

               Imovina Istraživačkog fonda za ugljen i čelik ulaže se tako da osigura prihod koji se koristi za financiranje nastavka istraživanja u sektorima srodnim industriji ugljena i čelika.

         2.   RASPODJELA IMOVINE
   U skladu s točkom 1., Komisija raspodjeljuje imovinu u sljedeće tri kategorije:

               (a)

               pričuve potrebne kao osiguranje vjerovnicima EZUČ-a da će sve njezine nepodmirene pozajmice i kamate na njih biti plaćene u potpunosti na datum dospijeća, što dužniku omogućuje očuvati njegovu bonitetnu ocjenu „AAA” ili njezin ekvivalent;

               (b)

               sredstva potrebna za osiguravanje svih zakonito preuzetih isplata iznosa iz operativnog proračuna EZUČ-a prije isteka Ugovora o EZUČ-u;

               (c)

               u mjeri u kojoj sredstva više nisu potrebna za navedene namjene (zbog povrata zajmova, plaćanja kamata bez isplate iz pričuva ili konačnog ukidanja proračunskih obveza) ta se sredstva razvrstavaju u investicijske kategorije.

         3.   INVESTICIJSKE KATEGORIJE
   Imovina iz točke 2. ulaže se na takav način da se osigura da su sredstva dostupna koliko i kada su potrebna, uz najveći mogući prinos, te uz dugoročno održavanje visokog stupnja sigurnosti i stabilnosti ulaganja.

               (a)

               Da bi se ostvarili ovi ciljevi, ulaganja su dopuštena samo u sljedeće kategorije imovine:

                           i.

                           ročni depoziti kod ovlaštenih banaka;

                           ii.

                           instrumenti tržišta novca, s dospijećem kraćim od jedne godine, uz uvjet da su ih izdale neke od skupina ovlaštenih izdavatelja;

                           iii.

                           obveznice s fiksnom i promjenjivom kamatnom stopom, s dospijećem koje ne prelazi razdoblje od 10 godina, pod uvjetom da su izdane od izdavatelja kategoriziranog kao ovlaštenog izdavatelja;

                           iv.

                           vlasnički udjeli u ovlaštenim zajedničkim investicijskim fondovima, uz uvjet da su takva ulaganja ograničena na fondove koji su povezani s učinkom financijskog indeksa, a samo za ulaganja iz točke 2. podtočke (c).

               (b)

               Komisija može iskoristiti i sljedeće postupke s obzirom na kategorije imovine iz (a):

                           i.

                           repo i obratni repo ugovori, uz uvjet da su stranke ovlaštene za takve transakcije i uz uvjet da:

                                       —

                                       vrijednosni papiri vezani takvim ugovorima ne smiju biti preprodani trećoj strani osim ugovornoj stranki prije isteka ugovorenog roka, i

                                       —

                                       Komisija može povratno otkupiti prodane vrijednosne papire u ugovorenom roku;

                           ii.

                           postupci posudbe obveznica, ali samo uz uvjet i postupke koje su utvrdili priznati klirinški sustavi kao što su Clearstream i Euroclear, ili vodeće financijske institucije specijalizirane za ove poslove, u skladu s bonitetnim pravilima istovjetnim pravilima Zajednice.

               (c)

               „Ovlaštene” stranke u smislu ovih smjernica su one koje je izabrala Komisija prema pravilima i postupcima iz točke 7.

         4.   OGRANIČENJA ULAGANJA

               (a)

               Ulaganja se ograničavaju na sljedeće iznose:

                           i.

                           za obveznice koje su izdale ili za koje jamče države članice ili institucije Unije, 250 milijuna eura po državi članici ili instituciji;

                           ii.

                           za obveznice koje su izdali ili za koje jamče državni ili nadnacionalni zajmoprimci s bonitetnom ocjenom ne manjom od „AA” ili njezinim ekvivalentom, 100 milijuna eura po izdavatelju ili jamcu;

                           iii.

                           za depozite i/ili dužničke instrumente ovlaštene banke, 100 milijuna eura po banci ili 5 % od vlastitih sredstava banke, što god bilo manje od toga dvoje;

                           iv.

                           za obveznice korporativnih izdavatelja s bonitetnom ocjenom ne manjom od „AAA” ili njezinim ekvivalentom, 50 milijuna eura po izdavatelju;

                           v.

                           za obveznice korporativnih izdavatelja s bonitetnom ocjenom ne manjom od „AA” ili njezinim ekvivalentom, 25 milijuna eura po izdavatelju;

                           vi.

                           za holdinge u zajedničkim investicijskim fondovima s bonitetnom ocjenom ne manjom od „AA” ili njezinim ekvivalentom, 25 milijuna eura za svaki takav holding;

               (b)

               Ulaganje u pojedinačno izdavanje obveznica, na koje se primjenjuju ograničenja iz (a) ne smije biti veće od 20 % ukupnog iznosa takvog izdavanja;

               (c)

               Ulaganje u pojedinačne protustranke na koje se primjenjuju ograničenja iz točke (a) i koje je kumulirano u instrumentima ako je potrebno, ne smije biti veće od 20 % ukupne imovine.

               (d)

               Bonitetne ocjene iz ovih smjernica su one koje primjenjuje najmanje jedna od međunarodnih agencija za ocjenu boniteta, kako se općenito podrazumijeva.

         5.   PRIJENOS U PRORAČUN EUROPSKE UNIJE
   Neto prihod ulazi u opći proračun Europske unije kao namjenski prihod i prenosi se iz EZUČ-a u likvidaciji i, po završetku likvidacije, iz imovine sredstava Istraživačkog fonda za ugljen i čelik kada je potreban za podmirivanje obveza iz proračunske linije usmjerene u istraživačke programe sektora srodnih industriji ugljena i čelika.
   6.   RAČUNOVODSTVO
   Upravljanje sredstvima uračunava se u godišnjem računu dobiti i gubitka i godišnjoj bilanci pripremljenoj za EZUČ u likvidaciji i, po završetku likvidacije, za imovinu Istraživačkog fonda za ugljen i čelik. To se temelji na opće prihvaćenim računovodstvenim načelima koja su slična onima predviđenima za EZUČ, a osobito u Četvrtoj direktivi Vijeća 78/660/EEZ od 25. srpnja 1978. o godišnjim financijskim izvještajima određenih vrsta poduzetnika (1) i Direktivi Vijeća 86/635/EEZ od 8. prosinca 1986. o godišnjim financijskim izvještajima i konsolidiranim izvještajima banaka i drugih financijskih institucija (2). Račune odobrava Komisija a pregledava Revizorski sud. Komisija obavljanje godišnje revizije svojih računa povjerava vanjskim suradnicima.
   7.   POSTUPCI UPRAVLJANJA
   Komisija obavlja, s obzirom na EZUČ u likvidaciji i po završetku likvidacije imovine Istraživačkog fonda za ugljen i čelik, gore navedene poslove upravljanja u skladu s ovim smjernicama i prema svojim internim pravilima i postupcima važećima za EZUČ u vrijeme njezina raspuštanja ili kako su naknadno izmijenjeni.
   Detaljno izvješće o poslovima upravljanja provedenima u skladu s ovim smjernicama sastavlja se svaka tri mjeseca i dostavlja državama članicama.

      (1)  SL L 222, 14.8.1978., str. 11. Direktiva kako je zadnje izmijenjena Direktivom 2001/65/EZ (SL L 283, 27.10.2001., str. 28.).

      (2)  SL L 372, 31.12.1986., str. 11. Direktiva kako je zadnje izmijenjena Direktivom 2001/65/EZ.


Odluka Komisije od 11/10/2013 u kojoj se određuje koncentracija kompatibilna sa zajedničkim tržištem (Predmet br. COMP/M.7046 - PARKWIND / SUMMIT RENEWABLE ENERGY BELWIND 1 / BELWIND) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2002/249/EZ: Odluka Komisije od 27. ožujka 2002. o određenim zaštitnim mjerama s obzirom na određene proizvode ribarstva i akvakulture namijenjene prehrani ljudi koji se uvoze iz Mjanmara (priopćena pod brojem dokumenta C(2002) 1302)  Tekst značajan za EGP

text:
               03/Sv. 60

               HR

               Službeni list Europske unije

               26

         32002D0249

               L 084/73

               SLUŽBENI LIST EUROPSKE UNIJE

         ODLUKA KOMISIJE
   od 27. ožujka 2002.
   o određenim zaštitnim mjerama s obzirom na određene proizvode ribarstva i akvakulture namijenjene prehrani ljudi koji se uvoze iz Mjanmara
   (priopćena pod brojem dokumenta C(2002) 1302)
   (Tekst značajan za EGP)
   (2002/249/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane, te utvrđivanju postupaka u područjima sigurnosti hrane (1), a posebno njezin članak 53. stavak 1.,
   uzimajući u obzir Direktivu Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (2), a posebno njezin članak 22. stavak 1.,
   budući da:

               (1)

               Što se tiče, posebno, hrane, članak 53. stavak 1. točka (b) podtočka iii. Uredbe (EZ) br. 17/2002 propisuje usvajanje svih prikladnih privremenih mjera kada je očito da će hrana koja se uvozi iz neke treće zemlje vjerojatno predstavljati ozbiljan rizik za zdravlje ljudi, zdravlje životinja ili okoliš.

               (2)

               U skladu s Direktivom 97/78/EZ, moraju se usvojiti potrebne mjere u odnosu na uvoz određenih proizvoda iz trećih zemalja kada se pojavi ili razvija nešto što može predstavljati ozbiljan rizik za zdravlje životinja ili ljudi.

               (3)

               Prisutnost kloramfenikola utvrđena je u škampima namijenjenim prehrani ljudi koji se uvoze iz Mjanmara.

               (4)

               S obzirom da prisutnost te tvari predstavlja potencijalni rizik za zdravlje ljudi, sve pošiljke škampa uvezene iz Mjanmara trebaju se uzorkovati i analizirati kako bi se dokazala njihova zdravstvena ispravnost.

               (5)

               Uredbom (EZ) br. 178/2002 utemeljen je Sustav brzog uzbunjivanja za hranu i pozivanje na taj sustav je prikladno za provedbu zahtjeva međusobne razmjene informacija propisanog u Direktivi 97/78/EZ.

               (6)

               Ova se Odluka preispituje na temelju jamstava koje ponude nadležna tijela Mjanmara i na temelju rezultata testova koje provode države članice.

               (7)

               Mjere navedene u ovoj Odluci u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Ova se Odluka primjenjuje na škampe koji se uvoze iz Mianmara.
   Članak 2.
   1.   Države članice, koristeći prikladne planove uzorkovanja i metode utvrđivanja, podvrgavaju svaku pošiljku škampa uvezenih iz Mjanmara kemijskom testu kako bi se osiguralo da dotični proizvodi ne predstavljaju opasnost za zdravlje ljudi. Taj se test mora provesti posebno s obzirom na utvrđivanje prisutnosti kloramfenikola.
   2.   Države članice odmah obavješćuju Komisiju o rezultatima testa iz stavka 1., koristeći se Sustavom brzog uzbunjivanja za hranu koji je utemeljen Uredbom (EZ) br. 178/2002.
   Članak 3.
   Države članice ne odobravaju uvoz na svoj teritorij ili otpremu u drugu državu članicu proizvoda iz članka 1. osim ako rezultati testova iz članka 2. nisu povoljni.
   Članak 4.
   Sve troškove nastale primjenom ove Odluke snose pošiljatelj, primatelj ili njihov zastupnik.
   Članak 5.
   Države članice izmjenjuju mjere koje primjenjuju na uvoz kako bi ih uskladile s ovom Odlukom. One o tome odmah obavješćuju Komisiju.
   Članak 6.
   Ova se Odluka preispituje na temelju jamstava koja dostave nadležna tijela Mjanmara i rezultata testova iz članka 2.
   Članak 7.
   Ova je Odluka upućena državama članicama.

      Sastavljeno u Bruxellesu 27. ožujka 2002.

            Za Komisiju

         David BYRNE

            Član Komisije

      (1)  SL L 31, 1.2.2002., str. 1.

      (2)  SL L 24, 30.1.1998., str. 9.


title: Odluka br. 280/2004/EZ Europskog parlamenta i Vijeća od 11. veljače 2004. o mehanizmu za praćenje emisija stakleničkih plinova u Zajednici i za provedbu Kyotskog protokola

text:
               15/Sv. 17

               HR

               Službeni list Europske unije

               98

         32004D0280

               L 049/1

               SLUŽBENI LIST EUROPSKE UNIJE

         ODLUKA br. 280/2004/EZ EUROPSKOG PARLAMENTA I VIJEĆA
   od 11. veljače 2004.
   o mehanizmu za praćenje emisija stakleničkih plinova u Zajednici i za provedbu Kyotskog protokola
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 175. stavak 1.,
   uzimajući u obzir prijedlog Komisije,
   uzimajući u obzir mišljenje Europskoga gospodarskog i socijalnog odbora (1),
   nakon savjetovanja s Odborom regija,
   u skladu s postupkom navedenim u članku 251. Ugovora (2),
   budući da:

               (1)

               Odlukom Vijeća 93/389/EEZ od 24. lipnja 1993. o sustavu praćenja emisija CO2 i drugih stakleničkih plinova u Zajednici (3) uspostavljen je mehanizam za praćenje emisija antropogenih stakleničkih plinova i procjenu napretka prema ispunjavanju obveza vezano za te emisije. S ciljem uzimanja u obzir razvoja na međunarodnoj razini i radi veće jasnoće, prikladno je tu Odluku zamijeniti.

               (2)

               Krajnji je cilj Okvirne konvencije Ujedinjenih naroda o promjeni klime (skraćeno: UNFCCC), koja je odobrena Odlukom Vijeća 94/69/EZ (4), postići stabilizaciju koncentracija stakleničkih plinova u atmosferi na razini koja sprečava opasne antropogene utjecaje na klimatski sustav.

               (3)

               Okvirna konvencija Ujedinjenih naroda o promjeni klime obvezuje Zajednicu i njezine države članice na izradu, povremeno ažuriranje, objavljivanje i izvješćivanje Konferencije stranaka o nacionalnim inventarima antropogenih emisija po izvorima i njihovu uklanjanju pomoću odliva svih stakleničkih plinova koji nisu pod nadzorom na temelju Montrealskog protokola o tvarima koje oštećuju ozonski sloj (dalje u tekstu: staklenički plinovi) korištenjem usporedivih metodologija o kojima se suglasila Konferencija stranaka.

               (4)

               Postoji potreba za temeljitim praćenjem i redovnom procjenom emisija stakleničkih plinova u Zajednici. Potrebna je i pravovremena analiza mjera koje poduzima Zajednica i njezine države članice u području politike vezane uz klimatske promjene.

               (5)

               Točno izvješćivanje na temelju ove Odluke u ranoj fazi bi omogućilo rano utvrđivanje razina emisija na temelju Odluke Vijeća 2002/358/EZ od 25. travnja 2002. o odobravanju, u ime Europske zajednice, Kyotskog protokola uz Okvirnu konvenciju Ujedinjenih naroda o promjeni klime i zajedničkom ispunjavanju obveza koje iz njega proizlaze (5), a time bi se omogućilo rano utvrđivanje ispunjavanja mjerila za sudjelovanje u fleksibilnim mehanizmima Kyotskog protokola.

               (6)

               Okvirna konvencija Ujedinjenih naroda o promjeni klime obvezuje sve ugovorne stranke na izradu, provedbu, objavljivanje i redovno ažuriranje nacionalnih a, prema potrebi, i regionalnih programa koji sadrže mjere za ublažavanje klimatskih promjena rješavanjem pitanja antropogenih emisija prema izvorima i uklanjanja svih stakleničkih plinova pomoću odliva.

               (7)

               Kyotski protokol uz Okvirnu konvenciju Ujedinjenih naroda o promjeni klime odobren je Odlukom 2002/358/EZ. Člankom 3. stavkom 2. Kyotskog protokola traži se od stranaka navedenih u Prilogu I. Okvirnoj konvenciji Ujedinjenih naroda o promjeni klime da učine vidljivi napredak u ostvarivanju svojih obveza iz Protokola do 2005. godine.

               (8)

               U skladu s Prilogom, dijelom II., odjeljkom A Odluke 19/CP.7 Konferencije stranaka, od svake se stranke Kyotskog protokola navedene u Prilogu I. Okvirnoj konvenciji Ujedinjenih naroda o promjeni klime traži da uspostavi i održava nacionalni registar radi osiguranja točnog obračuna izdavanja, držanja, prijenosa, poništavanja i povlačenja jedinica smanjenja emisija, ovjerenih smanjenja emisija, jedinica dodijeljenih kvota i jedinica uklanjanja.

               (9)

               U skladu s Odlukom 19/CP.7, svaka se jedinica smanjenja emisija, ovjerenog smanjenja emisija, dodijeljene kvote i jedinica uklanjanja treba cijelo vrijeme držati samo na jednom računu.

               (10)

               Registar Zajednice se može koristiti za držanje jedinica smanjenja emisija i ovjerenih smanjenja emisija generiranih projektima koje financira Zajednica, time pružajući poticaj za djelovanje Zajednice u trećim zemljama za rješavanje pitanja promjene klime na široj razini, te se može voditi u konsolidiranom sustavu zajedno s registrima država članica.

               (11)

               Kupovina i korištenje jedinica smanjenja emisija i ovjerenih smanjenja emisija od strane Zajednice treba podlijegati daljnjim odredbama koje će usvojiti Europski parlament i Vijeće na prijedlog Komisije.

               (12)

               Zajednica i države članice imaju obvezu, na temelju Odluke 2002/358/EZ, poduzeti potrebne mjere za poštivanje svojih razina emisija utvrđenih na temelju te Odluke. Utvrđenim odredbama o korištenju jedinica smanjenja emisija i ovjerenih smanjenja emisija koje se drže u registru Zajednice treba uzeti u obzir odgovornosti država članica da ispunjavaju svoje obveze u skladu s Odlukom 2002/358/EZ.

               (13)

               Zajednica i njezine države članice su iskoristile članak 4. Kyotskog protokola koji strankama Protokola dopušta ispunjavanje njihovih ograničenja emisija i obveza smanjenja zajedno. Stoga je primjereno osigurati djelotvornu suradnju i koordinaciju u vezi s obvezama iz ove Odluke, uključujući sastavljanje inventara stakleničkih plinova Zajednice, procjenu napretka, pripremu izvješća, kao i postupke preispitivanja i provjere usklađenosti kojima se Zajednici omogućuje ispunjavanje njezinih obveza izvješćivanja na temelju Kyotskog protokola, kako je utvrđeno u političkim sporazumima i zakonskim odlukama donesenima na sedmoj Konferenciji stranaka Okvirne konvencije Ujedinjenih naroda o promjeni klime u Marrakechu (dalje u tekstu: Sporazum iz Marrakecha).

               (14)

               Zajednica i države članice sve su stranke Okvirne konvencije Ujedinjenih naroda o promjeni klime i Kyotskog protokola i odgovorne su na temelju Protokola za izvješćivanje, utvrđivanje i obračun dodijeljenih kvota i utvrđivanje i održavanje svog ispunjavanja uvjeta za sudjelovanje u mehanizmima Kyotskog protokola.

               (15)

               U skladu s Odlukom 19/CP.7, svaka stranka navedena u Prilogu I. Okvirnoj konvenciji Ujedinjenih naroda o promjeni klime treba izdati količinu jedinica dodijeljene kvote jednaku njezinoj dodijeljenoj kvoti iz njezina nacionalnog registra, što odgovara njezinim razinama emisija utvrđenima na temelju Odluke 2002/358/EZ i Kyotskog protokola.

               (16)

               Na temelju Odluke 2002/358/EZ, Zajednica ne izdaje jedinice dodijeljene kvote.

               (17)

               Europska agencija za okoliš prema potrebi pomaže Komisiji u aktivnostima praćenja, posebno u okviru sustava inventara Zajednice i u Komisijinoj analizi napretka prema ispunjenju obveza na temelju Okvirne konvencije Ujedinjenih naroda o promjeni klime i Kyotskog protokola.

               (18)

               U svjetlu uloge koju Europska agencija za okoliš ima u sastavljanju godišnjeg inventara Zajednice, bilo bi primjereno da države članice izrade vlastite nacionalne sustave na način koji olakšava rad Agencije.

               (19)

               Budući da ciljeve predloženog djelovanja, odnosno ispunjenja obveza Zajednice na temelju Kyotskog protokola, posebno tamo utvrđenih obveza praćenja i izvješćivanja, ne mogu dostatno ostvariti države članice nego ih se može na bolji način ostvariti na razini Zajednice, Zajednica može usvojiti mjere, u skladu s načelom supsidijarnosti određenim u članku 5. Ugovora. U skladu s načelom proporcionalnosti određenim u tom članku, ova Odluka ne prelazi ono što je potrebno za ostvarivanje tih ciljeva.

               (20)

               Mjere potrebne za provedbu ove Odluke treba usvojiti u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (6),

         DONIJELI SU OVU ODLUKU:
   Članak 1.
   Predmet
   Ovom se Odlukom utvrđuje mehanizam za:

               (a)

               praćenje svih antropogenih emisija prema izvorima i uklanjanje pomoću odliva stakleničkih plinova koji nisu pod nadzorom na temelju Montrealskog protokola o tvarima koje oštećuju ozonski sloj u državama članicama;

               (b)

               procjenu napretka prema ispunjavanju obveza vezano za te emisije prema izvorima i uklanjanju pomoću odliva;

               (c)

               provedbu Okvirne konvencije Ujedinjenih naroda o promjeni klime i Kyotskog protokola, vezano za nacionalne programe, inventare stakleničkih plinova, nacionalne sustave i registre Zajednice i njezinih država članica, te relevantne postupke na temelju Kyotskog protokola; i

               (d)

               osiguranje pravovremenosti, potpunosti, točnosti, konzistentnosti, usporedivosti i transparentnosti izvješćivanja od strane Zajednice i njezinih država članica Tajništvu Okvirne konvencije Ujedinjenih naroda o promjeni klime.

         Članak 2.
   Nacionalni programi i programi Zajednice
   1.   Države članice i Komisija osmišljavaju i provode nacionalne programe odnosno program Zajednice kako bi doprinijele:

               (a)

               ispunjenju obveza Zajednice i njezinih država članica vezano uz ograničenje i/ili smanjenje svih emisija stakleničkih plinova na temelju Okvirne konvencije Ujedinjenih naroda o promjeni klime i Kyotskog protokola; i

               (b)

               transparentnom i točnom praćenju stvarnog i planiranog napretka država članica, uključujući i doprinos učinjen mjerama Zajednice, u ispunjavanju obveza Zajednice i njezinih država članica vezano za ograničenje i/ili smanjenje svih emisija stakleničkih plinova na temelju Okvirne konvencije Ujedinjenih naroda o promjeni klime i Kyotskog protokola.

         Ovi programi obuhvaćaju podatke navedene u članku 3. stavku 2. i ažuriraju se u skladu s tim.
   2.   U tom cilju, korištenje mehanizma zajedničke primjene, mehanizma čistog razvoja i međunarodne trgovine emisijskim jedinicama dopunjava korištenje nacionalnih mjera, u skladu s relevantnim odredbama Kyotskog protokola i Sporazuma iz Marrakecha.
   3.   Države članice nacionalne programe i njihove ažurirane verzije stavljaju na raspolaganje javnosti i u roku tri mjeseca od njihova usvajanja o tome obavješćuju Komisiju.
   Na naknadnim sastancima odbora navedenog u članku 9. stavku 1. Komisija obavješćuje države članice o svim takvim nacionalnim programima i njihovim ažuriranim verzijama koje je zaprimila.
   Članak 3.
   Izvješćivanje država članica
   1.   Radi procjene stvarnog napretka i pripreme godišnjih izvješća Zajednice, u skladu s obvezama na temelju Okvirne konvencije Ujedinjenih naroda o promjeni klime i Kyotskog protokola, države članice utvrđuju i dostavljaju izvješće Komisiji do 15. siječnja svake godine (godina X), u koje uključuju:

               (a)

               svoje antropogene emisije stakleničkih plinova navedenih u Prilogu A Kyotskom protokolu (ugljikov dioksid (CO2), metan (CH4), didušikov oksid (N2O), fluorougljikovodici (HFC), perfluorougljici (PFC) i sumporov-heksafluorid (SF6) tijekom godine koja prethodi zadnjoj (godina X-2);

               (b)

               privremene podatke o svojim emisijama ugljičnog monoksida (CO), sumporovog dioksida (SO2), dušikovih oksida (NOx) i hlapljivih organskih spojeva (VOC) tijekom godine koja prethodi zadnjoj (godina X-2), zajedno s konačnim podacima za godinu tri godine ranije (godina X-3);

               (c)

               svoje antropogene emisije stakleničkih plinova prema izvorima i uklanjanja ugljikovog dioksida pomoću odliva kao posljedicu korištenja zemljišta, prenamjene korištenja zemljišta i šumarstva tijekom godine koja prethodi zadnjoj (godina X-2);

               (d)

               podatke vezane za izračun emisija i uklanjanja iz korištenja zemljišta, prenamjenu korištenja zemljišta i šumarstva, u skladu s člankom 3. stavkom 3. i, ako se država članica odluči koristiti njima, člankom 3. stavkom 4. Kyotskog protokola, te relevantnih odluka na temelju tih odredaba, za godine između 1990. i godine prije zadnje (godina X-2);

               (e)

               sve promjene podataka navedenih u točkama (a) do (d) koje se odnose na godine između 1990. i treće godine prije (godina X-3);

               (f)

               elemente izvješća o nacionalnom inventaru potrebne za pripremu izvješća o inventaru stakleničkih plinova Zajednice, poput podataka o planu osiguranja kvalitete/kontrole kvalitete države članice, opće procjene nesigurnosti, opće procjene cjelovitosti, te podataka o provedenim ponovnim izračunima;

               (g)

               podatke iz nacionalnog registara, kad se uspostavi, o izdavanju, stjecanju, držanju, prijenosu, poništavanju, povlačenju i prenošenju jedinica dodijeljene kvote, jedinica uklanjanja, jedinica smanjenja emisija i ovjerenih smanjenja emisija tijekom prethodne godine (godina X-1);

               (h)

               podatke o pravnim osobama ovlaštenima za sudjelovanje u mehanizmima iz članaka 6., 12. i 17. Kyotskog protokola, u skladu s relevantnim nacionalnim odredbama ili odredbama Zajednice;

               (i)

               mjere poduzete na unaprjeđenju procjena, na primjer ako su područja inventara pretrpjela prilagodbe;

               (j)

               podatke o pokazateljima za godinu prije zadnje (godina X-2); i

               (k)

               sve promjene nacionalnog sustava inventara.

         Države članice dostavljaju Komisiji, do 15. ožujka svake godine (godina X), svoje potpuno izvješće o nacionalnom inventaru.
   2.   Radi procjene predviđenog napretka, države članice dostavljaju izvješće Komisiji do 15. ožujka 2005., i svake dvije godine nakon toga datuma, koje uključuje:

               (a)

               podatke o nacionalnoj politici i mjerama kojima se ograničavaju i/ili smanjuju emisije stakleničkih plinova prema izvorima i unaprjeđuju uklanjanja pomoću odliva, prikazano na temelju pojedinih sektora za svaki staklenički plin, uključujući:

                           i.

                           cilj politike i mjere;

                           ii.

                           vrstu instrumenta politike;

                           iii.

                           status primjene politike ili mjere;

                           iv.

                           pokazatelje za praćenje i procjenu napredovanja s politikama i mjerama kroz vrijeme, uključujući, između ostalog, one pokazatelje navedene u provedbenim odredbama usvojenima na temelju stavka 3;

                           v.

                           količinske procjene učinka politika i mjera na emisije prema izvorima i uklanjanje stakleničkih plinova pomoću odliva između bazne godine i kasnijih godina, uključujući 2005., 2010. i 2015. godinu, uključujući njihove gospodarske učinke u najvećoj mogućoj mjeri; te

                           vi.

                           opseg do kojeg domaće djelovanje stvarno predstavlja značajan element nastojanja koja se poduzimaju na nacionalnoj razini kao i mjeru do koje korištenje mehanizma zajedničke provedbe i mehanizma čistog razvoja i međunarodne trgovine emisijskim jedinicama na temelju članaka 6., 12. i 17. Kyotskog protokola stvarno nadopunjava domaće mjere, u skladu s relevantnim odredbama Kyotskog protokola i Sporazuma iz Marrakecha;

               (b)

               nacionalne projekcije emisija stakleničkih plinova po izvorima i njihovo uklanjanje pomoću odliva kao minimum za godine 2005., 2010., 2015. i 2020., organizirano prema plinu i prema sektoru, uključujući:

                           i.

                           projekcije „s mjerama” i „s dodatnim mjerama” poput onih navedenih u smjernicama Okvirne konvencije Ujedinjenih naroda o promjeni klime i dodatno definiranima u provedbenim odredbama usvojenima na temelju stavka 3.;

                           ii.

                           jasno utvrđenje politika i mjera uključenih u projekcije;

                           iii.

                           rezultate analize osjetljivosti provedene za projekcije; i

                           iv.

                           opise i metodologije, modele, temeljne pretpostavke i ključne ulazne i izlazne parametre;

               (c)

               podatke o mjerama koje se poduzimaju ili se planiraju za provedbu relevantnog zakonodavstva i politike Zajednice, te podatke o pravnim i institucionalnim koracima za pripremu za provedbu obveza na temelju Kyotskog protokola i podatke o aranžmanima za postupke postizanja usklađenosti i izvršenje, te njihovoj nacionalnoj provedbi;

               (d)

               podatke o institucionalnim i financijskim aranžmanima i postupcima odlučivanja za koordinaciju i podršku djelatnostima vezanima za sudjelovanje u mehanizmima na temelju članaka 6., 12. i 17. Kyotskog protokola, uključujući sudjelovanje pravnih osoba.

         3.   Provedbene odredbe za izvješćivanje o podacima iz stavaka 1. i 2. usvajaju se u skladu s postupkom navedenim u članku 9. stavku 2.
   Te provedbene odredbe mogu se, prema potrebi, revidirati uzimajući u obzir odluke donesene na temelju Okvirne konvencije Ujedinjenih naroda o promjeni klime i Kyotskog protokola.
   Članak 4.
   Sustav inventara Zajednice
   1.   U suradnji s državama članicama Komisija godišnje sastavlja inventar stakleničkih plinova Zajednice i izvješće o inventaru stakleničkih plinova Zajednice, prosljeđuje njihov nacrt državama članicama do 28. veljače i objavljuje ih i dostavlja Tajništvu Okvirne konvencije Ujedinjenih naroda o promjeni klime do 15. travnja svake godine. Procjene za podatke koji nedostaju iz nacionalnog inventara uključuju se u skladu s provedbenim odredbama usvojenima na temelju stavka 2. podstavka (b), osim ako se ažurirani podaci od država članica dobiju najkasnije do 15. ožujka te godine.
   2.   U skladu s postupkom navedenim u članku 9. stavku 2. i uzimajući u obzir nacionalne sustave država članica Komisija, najkasnije do 30. lipnja 2006., usvaja sustav inventara Zajednice za osiguranje točnosti, usporedivosti, konzistentnosti, potpunosti i pravovremenosti nacionalnih inventara u odnosu na inventar stakleničkih plinova Zajednice.
   Sustav osigurava:

               (a)

               program osiguranja kvalitete/kontrole kvalitete uključujući utvrđivanje ciljeva kvalitete i plan osiguranja kvalitete i kontrole kvalitete inventara. Komisija pruža pomoć državama članicama za provedbu programa osiguranja kvalitete/kontrole kvalitete; i

               (b)

               postupak za procjenu podataka koji nedostaju iz nacionalnog inventara, uključujući savjetovanje s predmetnom državom članicom.

         3.   Europska agencija za okoliš pruža pomoć Komisiji za provedbu stavaka 1. i 2. prema potrebi, između ostalog, provedbom studija i sastavljanjem podataka, u skladu sa svojim godišnjim radnim programom.
   4.   Što ranije moguće i u svakom slučaju najkasnije do 31. prosinca 2005., države članice uspostavljaju sustave nacionalnih inventara na temelju Kyotskog protokola za procjenu antropogenih emisija stakleničkih plinova po izvorima i uklanjanja ugljikovog dioksida pomoću odliva.
   Članak 5.
   Procjena napretka i izvješćivanja
   1.   Komisija jednom godišnje procjenjuje, savjetujući se s državama članicama, napredak Zajednice i njezinih država članica prema ispunjavanju njihovih obveza na temelju Okvirne konvencije Ujedinjenih naroda o promjeni klime i Kyotskog protokola utvrđenih u Odluci 2002/358/EZ, radi procjene da li je napredak dovoljan za ispunjenje tih obveza.
   Tom se procjenom uzima u obzir napredak u politikama i mjerama Zajednice i podaci koje dostave države članice u skladu s člankom 3. i člankom 6. stavkom 2. ove Odluke i s člankom 21. Direktive 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Zajednice (7).
   Svake dvije godine procjena obuhvaća i predviđeni napredak Zajednice i njezinih država članica prema ispunjenju njihovih obveza na temelju Okvirne konvencije Ujedinjenih naroda o promjeni klime i Kyotskog protokola.
   2.   Na temelju procjene navedene u stavku 1., Komisija jednom godišnje dostavlja izvješće Europskom parlamentu i Vijeću.
   To izvješće sadržava poglavlja o stvarnim i procijenjenim emisijama po izvorima i uklanjanjima pomoću odliva, politikama i mjerama i korištenju mehanizama na temelju članaka 6., 12. i 17. Kyotskog protokola.
   3.   Komisija priprema izvješće o prikazu napretka koji je Zajednica ostvarila do 2005. godine, uzimajući u obzir ažurirane podatke o projekcijama emisija koje dostave države članice najkasnije do 15. lipnja 2005., u skladu s provedbenim odredbama usvojenima na temelju članka 3. stavka 3. i dostavlja ga Tajništvu Okvirne konvencije Ujedinjenih naroda o promjeni klime najkasnije do 1. siječnja 2006.
   4.   Svaka država članica priprema izvješće o prikazu napretka koji je ta država članica ostvarila do 2005. godine, uzimajući u obzir podatke dostavljene u skladu s provedbenim odredbama usvojenima na temelju članka 3. stavka 3. i dostavlja ga Tajništvu Okvirne konvencije Ujedinjenih naroda o promjeni klime najkasnije do 1. siječnja 2006.
   5.   Zajednica i svaka država članica dostavlja izvješće Tajništvu Okvirne konvencije Ujedinjenih naroda o promjeni klime o dodatnom razdoblju utvrđenom u Sporazumu iz Marrakecha za ispunjenje obveza po isteku tog razdoblja.
   6.   U skladu s postupkom navedenim u članku 9. stavku 2., Komisija može usvojiti odredbe koje sadrže zahtjeve za izvješćivanje o prikazu napretka tražene člankom 3. stavkom 2. Kyotskog protokola i za izvješćivanje u vezi s dodatnim razdobljem utvrđenim u Sporazumu iz Marrakecha za ispunjenje obveza.
   7.   Europska agencija za okoliš pruža pomoć Komisiji u provedbi stavaka 1., 2. i 3. prema potrebi, u skladu sa svojim godišnjim programom rada.
   Članak 6.
   Nacionalni registri
   1.   Zajednica i njezine države članice uspostavljaju i vode registre radi osiguranja točnog obračuna izdavanja, držanja, prijenosa, stjecanja, poništavanja i povlačenja jedinica dodijeljene kvote, jedinica uklanjanja, jedinica smanjenja emisija i ovjerenih smanjenja emisija, te prenošenja jedinica dodijeljene kvote, jedinica smanjenja emisija i ovjerenih smanjenja emisija. Ti registri uključuju registre utvrđene na temelju članka 19. Direktive 2003/87/EZ u skladu s odredbama usvojenima u skladu s postupkom navedenim u članku 9. stavku 2. ove Odluke.
   Zajednica i države članice mogu voditi svoje registre u konsolidiranom sustavu, zajedno s jednom ili više drugih država članica.
   2.   Elementi navedeni u stavku 1. prvoj rečenici stavljaju se na raspolaganje središnjem administratoru navedenom u članku 20. Direktive 2003/87/EZ.
   Članak 7.
   Dodijeljena kvota
   1.   Zajednica i svaka država članica, najkasnije do 31. prosinca 2006., dostavljaju izvješće Tajništvu Okvirne konvencije Ujedinjenih naroda o promjeni klime kojim se utvrđuje njihova dodijeljena kvota koja odgovara njihovim razinama emisija utvrđenima na temelju prvog stavka članka 3. Odluke 2002/358/EZ i Kyotskog protokola. Države članice i Zajednica nastoje svoja izvješća dostaviti istodobno.
   2.   Države članice, nakon dovršenja revizije svojih nacionalnih inventara na temelju Kyotskog protokola za svaku godinu prvog razdoblja obveze Kyotskog protokola, uključujući rješavanje svih pitanja provedbe, odmah povlače dodijeljene kvote, jedinice uklanjanja, jedinice smanjenja emisija i ovjerenih smanjenja emisija koja odgovaraju njihovim neto emisijama tijekom te godine.
   Vezano za zadnju godinu razdoblja obveze, povlačenje se odvija prije kraja dodatnog razdoblja navedenog u Sporazumu iz Marrakecha za ispunjenje obveza.
   3.   Države članice izdaju jedinice dodijeljene kvote u svojim nacionalnim registrima koje odgovaraju njihovim razinama emisija utvrđenima na temelju Odluke 2002/358/EZ i Kyotskog protokola.
   Članak 8.
   Postupci na temelju Kyotskog protokola
   1.   Države članice i Zajednica osiguravaju punu i djelotvornu suradnju i međusobnu koordinaciju u vezi s obvezama iz ove Odluke vezano za:

               (a)

               sastavljanje inventara stakleničkih plinova Zajednice i izvješća o inventaru stakleničkih plinova Zajednice, u skladu s člankom 4. stavkom 1.;

               (b)

               postupke preispitivanja i postizanja usklađenosti iz Kyotskog protokola u skladu s relevantnim odlukama donesenima na temelju njega;

               (c)

               sva usklađenja na temelju postupka preispitivanja Okvirne konvencije Ujedinjenih naroda o promjeni klime ili druge promjene inventara i izvješća o inventarima koji su dostavljeni ili trebaju biti dostavljeni Tajništvu Okvirne konvencije Ujedinjenih naroda o promjeni klime;

               (d)

               pripreme izvješća Zajednice i izvješća država članica o prikazu napretka do 2005. godine u skladu s člankom 5. stavcima 3. i 4.

               (e)

               pripremu i predaju izvješća navedenog u članku 7. stavku 1.; i

               (f)

               izvješćivanje vezano za dodatno razdoblje navedeno u Sporazumu iz Marrakecha za ispunjenje obveza na temelju članka 5. stavaka 5. i 6.

         2.   Države članice dostavljaju nacionalne inventare Tajništvu Okvirne konvencije Ujedinjenih naroda o promjeni klime do 15. travnja svake godine, koji sadržavaju podatke jednake onima koji se dostavljaju u skladu s člankom 3. stavkom 1., osim ako se podaci kojima se uklanjaju bilo kakve nesuglasnosti ili nedostaci dostave Komisiji najkasnije do 15. ožujka te godine.
   3.   Komisija može, u skladu s postupkom navedenim u članku 9. stavku 2. utvrditi postupke i vremenske rokove za takvu suradnju i koordinaciju.
   Članak 9.
   Odbor
   1.   Komisiji pomaže „Odbor za klimatske promjene”.
   2.   Kod upućivanja na ovaj stavak, primjenjuju se članci 5. i 7. Odluke 1999/468/EZ, uzimajući u obzir njezin članak 8.
   Razdoblje navedeno u članku 5. stavku 6. Odluke 1999/468/EZ utvrđuje se na tri mjeseca.
   3.   Obor za klimatske promjene usvaja svoj Poslovnik.
   Članak 10.
   Daljnje mjere
   Nakon dostave izvješća o prikazu napretka do 2005. godine, u skladu s člankom 5. stavkom 3., Komisija odmah razmatra do koje mjere Zajednica i njezine države članice napreduju prema svojim razinama emisija, utvrđenima u skladu s Odlukom 2002/358/EZ i Kyotskim protokolom, te do koje mjere ispunjavaju svoje obveze na temelju Kyotskog protokola. U svjetlu te procjene, Komisija može dati prijedloge, prema potrebi, Europskom parlamentu i Vijeću kako bi osigurala da se Zajednica i njezine države članice pridržavaju svojih razina emisija i da su sve njihove obveze na temelju Kyotskog protokola ispunjene.
   Članak 11.
   Stavljanje izvan snage
   Odluka 93/389/EEZ ovime se stavlja izvan snage.
   Svako upućivanje na Odluku stavljenu izvan snage smatra se upućivanjem na ovu Odluku i čita se u skladu s korelacijskom tablicom u Prilogu.
   Članak 12.
   Adresati
   Ova je Odluka upućena državama članicama.

      Sastavljeno u Strasbourgu, 11. veljače 2004.

            Za Europski parlament

            Predsjednik

         P. COX

            Za Vijeće

            Predsjednik

         M. McDOWELL

      (1)  SL C 234, 30.9.2003., str. 51.

      (2)  Mišljenje Europskog parlamenta od 21. listopada 2003. (još nije objavljeno u Službenom listu) i Odluka Vijeća od 26. siječnja 2004.

      (3)  SL L 167, 9.7.1993., str. 31. Odluka kako je zadnje izmijenjena Uredbom (EZ) br. 1882/2003 Europskog parlamenta i Vijeća (SL L 284, 31.10.2003., str. 1.).

      (4)  SL L 33, 7.2.1994., str. 11.

      (5)  SL L 130, 15.5.2002., str. 1.

      (6)  SL L 184, 17.7.1999., str. 23.

      (7)  SL L 275, 25.10.2003., str. 32.

      PRILOG

         Korelacijska tablica

                  Odluka 93/389/EEZ

                  Ova Odluka

                  Članak 1.

                  Članak 1.

                  članak 2. stavak 1.

                  članak 2. stavak 1.

                  članak 2. stavak 2.

                  članak 2. stavak 1. i članak 3. stavak 2.

                  članak 3. stavak 1.

                  članak 3. stavak 1. i članak 3. stavak 3.

                  članak 3. stavak 2.

                  članak 3. stavak 1. i članak 4. stavak 2.

                  članak 3. stavak 3.

                  članak 4. stavak 1.

                  Članak 4.

                  članak 3. stavak 2., članak 3. stavak 3.,članak 5. stavak 1.

                  —

                  članak 4. stavak 3.

                  članak 5. stavci 1. i 2.

                  članak 2. stavak 3.

                  članak 5. stavak 3.

                  članak 5. stavak 1.

                  članak 5. stavak 4.

                  članak 5. stavak 2.

                  —

                  članak 5. stavak 3.

                  Članak 6.

                  članak 5. stavak 1.

                  Članak 7.

                  —

                  —

                  Članak 6.

                  —

                  Članak 7.

                  —

                  Članak 8.

                  Članak 8.

                  Članak 9.

                  —

                  Članak 10.

                  —

                  Članak 11.

                  Članak 9.

                  Članak 12.


title: 96/427/EZ: Odluka Komisije od 10. srpnja 1996. o odstupanju od odredaba Priloga III. Direktivi Vijeća 91/439/EEZ  Tekst značajan za EGP

text:
               07/Sv. 025

               HR

               Službeni list Europske unije

               8

         31996D0427

               L 175/34

               SLUŽBENI LIST EUROPSKE UNIJE

               10.07.1996.

      ODLUKA KOMISIJE

   od 10. srpnja 1996.
   o odstupanju od odredaba Priloga III. Direktivi Vijeća 91/439/EEZ
   (Tekst značajan za EGP)
   (96/427/EZ)
   KOMISIJA EUROPSKIH ZAJEDNICA
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/439/EEZ od 29. srpnja 1991. o vozačkim dozvolama (1), a posebno njezin članak 7.,
   budući da je člankom 7. stavkom 3. predviđeno da države članice mogu uz pristanak Komisije odstupiti od odredaba iz Priloga III. o minimalnim standardima fizičke i mentalne sposobnosti za upravljanje vozilima na mehanički pogon;
   budući da takva odstupanja moraju biti u skladu s razvojem medicinske znanosti i načelima koja su predviđena u Prilogu III.;
   budući da je u Prilogu III., točki 6.3 naznačeno da podnositelji zahtjeva za izdavanje vozačke dozvole ili produljenje vozačke dozvole moraju imati oštrinu vida, prema potrebi uz korektivne leće, barem 0,8 na boljem oku i barem 0,5 na slabijem oku;
   budući da, ako se za postizanje vrijednosti od 0,8 odnosno 0,5 koriste korektivne leće, oštrina vida za svako oko bez korekcije mora iznositi 0,05 ili se u protivnom minimalna oštrina (0,8, odnosno 0,5) mora postići korekcijom pomoću naočala čija jačina ne prelazi dioptriju od plus ili minus četiri ili uz pomoć korektivnih leća (nekorigirani vid = 0,05) i korekcija se mora dobro podnositi;
   budući da točka 6.3. nadalje naznačuje da se vozačka dozvola ne smije izdati ili produljiti podnositeljima zahtjeva za izdavanje vozačke dozvole ili vozačima kojima u normalno binokularno vidno polje na oba oka dolazi od diplopije;
   budući da u skladu s točkom 6.3. Priloga III. maksimalna dozvoljena dioptrija za vozače skupine 2. mora iznositi plus četiri ili minus četiri, a posebno zbog smetnji u vidnom polju u slučaju nošenja jačih naočala; budući da je, međutim, primjena suvremenih tehnika i materijala omogućila da se sada proizvode naočale s dioptrijom do plus ili minus osam, bez takvih smetnji;
   budući da, stoga, nakon zahtjeva nekoliko država članica, Komisija smatra da razvoj medicinske znanosti opravdava odstupanje od odredaba točke 6.3 Priloga III. Direktivi u pogledu vrijednosti dioptrija za naočale za vozače skupine 2.,
   DONIJELA JE OVU ODLUKU:
   Članak 1.
   Kada je minimalna oštrina vida od 0,8 i 0,5 postignuta korekcijom naočalama, države članice mogu umjesto vrijednosti dioptrije plus ili minus 4 kod minimalne oštrine vida dozvoliti vrijednost dioptrije od plus ili minus 8.
   Članak 2.
   Ova je Odluka upućena državama članicama.
   Članak 3.
   Ova se Odluka primjenjuje trećeg dana od dana objave u Službenom listu Europskih zajednica.

      Sastavljeno u Bruxellesu 10. srpnja 1996.

            Za Komisiju

         Neil KINNOCK

            Član Komisije

      (1)  SL L 237, 24.8.1991., str. 1.


Odluka Komisije od 11/11/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6954 - KNB / UWI / MITSUI / MEDINI ISKANDAR MALAYSIA) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2014/52/EU: Odluka Vijeća od 28. siječnja 2014. o ovlašćivanju država članica da u interesu Europske unije ratificiraju Konvenciju o sigurnosti pri korištenju kemikalija na radnom mjestu iz 1990. Međunarodne organizacije rada (Konvencija br. 170)

text:
               1.2.2014

               HR

               Službeni list Europske unije

               L 32/33

      ODLUKA VIJEĆA

   od 28. siječnja 2014.
   o ovlašćivanju država članica da u interesu Europske unije ratificiraju Konvenciju o sigurnosti pri korištenju kemikalija na radnom mjestu iz 1990. Međunarodne organizacije rada (Konvencija br. 170)
   (2014/52/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 6. točkom (a) podtočkom v. i člankom 218. stavkom 8. prvim podstavkom,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Europski parlament, Vijeće i Komisija promiču ratifikaciju međunarodnih konvencija o radu koje je Međunarodna organizacija rada klasificirala kao najnovije, kao doprinos nastojanjima Europske unije u promicanju dostojnog rada za sve, kako u Uniji tako i izvan nje, čiji su bitan aspekt zaštita i poboljšanje zdravlja i sigurnosti radnika.

               (2)

               Pravila iz dijela III. Konvencije br. 170 o sigurnosti pri korištenju kemikalija na radnom mjestu iz 1990. Međunarodne organizacije rada (ILO), dalje u tekstu „Konvencija”, velikim su dijelom obuhvaćena pravnom stečevinom Unije o usklađivanju zakona i drugih propisa u području razvrstavanja, pakiranja i označivanja koja se razvija od 1967. i dalje se konsolidira.

               (3)

               Posljedično tome, dijelovi Konvencije potpadaju pod nadležnost Unije te države članice ne smiju preuzimati obveze u pogledu tih dijelova izvan okvira institucija Unije.

               (4)

               Europska unija ne može ratificirati Konvenciju jer stranke Konvencije mogu biti samo države.

               (5)

               U toj situaciji države članice i institucije Unije moraju surađivati u pogledu ratifikacije Konvencije.

               (6)

               Vijeće bi stoga trebalo ovlastiti države članice koje obvezuje pravo Unije o usklađivanju zakona i drugih propisa u području razvrstavanja, pakiranja i označivanja da ratificiraju Konvenciju u interesu Unije,

         DONIJELO JE OVU ODLUKU:
   Članak 1.
   Ovim se države članice ovlašćuju da, u pogledu dijelova koji potpadaju pod nadležnost koja je Uniji dodijeljena Ugovorima, ratificiraju Konvenciju o sigurnosti pri korištenju kemikalija na radnom mjestu iz 1990. Međunarodne organizacije rada (Konvencija br. 170).
   Članak 2.
   Ova je Odluka upućena državama članicama.

      Sastavljeno u Bruxellesu 28. siječnja 2014.

            Za Vijeće

            Predsjednik

         G. STOURNARAS


title: 2007/24/EZ: Odluka Komisije od 22. prosinca 2006. o odobravanju planova hitnih mjera za kontrolu influence ptica i newcastleske bolesti (priopćena pod brojem dokumenta C(2006) 6806)  Tekst značajan za EGP

text:
               03/Sv. 053

               HR

               Službeni list Europske unije

               116

         32007D0024

               L 008/26

               SLUŽBENI LIST EUROPSKE UNIJE

               22.12.2006.

      ODLUKA KOMISIJE

   od 22. prosinca 2006.
   o odobravanju planova hitnih mjera za kontrolu influence ptica i newcastleske bolesti
   (priopćena pod brojem dokumenta C(2006) 6806)
   (Tekst značajan za EGP)
   (2007/24/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Ugovor o pristupanju Bugarske i Rumunjske, a posebno njegov članak 4. stavak 3.,
   uzimajući u obzir Akt o pristupanju Bugarske i Rumunjske, a posebno njegov članak 56.,
   uzimajući u obzir Direktivu Vijeća 92/40/EEZ od 19. svibnja 1992. o uvođenju mjera Zajednice u vezi s kontrolom influence ptica (1), a posebno drugi podstavak njezinog članka 17. stavka 4.,
   uzimajući u obzir Direktivu Vijeća 92/66/EEZ od 14. srpnja 1992. o uvođenju mjera Zajednice za kontrolu newcastleske bolesti (2), a posebno drugi podstavak njezinog članka 21. stavka 4.,
   budući da:

               (1)

               Direktivama 92/40/EEZ i 92/66/EEZ utvrđene su mjere kontrole koje se primjenjuju u slučaju izbijanja influence ptica i newcastleske bolesti, kao i određene preventivne mjere koje su usmjerene povećavanju svijesti i spremnosti nadležnih tijela i stočarske zajednice u odnosu na te bolesti. U skladu s tim Direktivama Komisija odobrava planove hitnih mjera država članica za kontrolu influence ptica i newcastleske bolesti.

               (2)

               Odlukom Komisije 2004/402/EZ od 26. travnja 2004. o odobravanju planova hitnih mjera za kontrolu influence ptica i newcastleske bolesti (3) odobreni su takvi planovi hitnih mjera za sadašnje države članice. U Prilogu toj Odluci navedene su države članice čiji su planovi odobreni.

               (3)

               Bugarska i Rumunjska trebaju pristupiti Zajednici 1. siječnja 2007. Shodno tome, Bugarska i Rumunjska su Komisiji na odobrenje dostavile svoje planove hitnih mjera za kontrolu influence ptica i newcastleske bolesti.

               (4)

               Ti planovi hitnih mjera, kako su ih izmijenile Bugarska i Rumunjska na temelju prijedloga koji su dani tijekom njihove procjene, ispunjavaju mjerila predviđena direktivama 92/40/EEZ i 92/66/EEZ i podložno redovitom ažuriranju i učinkovitoj provedbi, omogućavaju postizanje željenih ciljeva te Direktive i stoga ih je potrebno odobriti.

               (5)

               Radi jasnoće zakonodavstva Zajednice, Odluku 2004/402/EZ potrebno je staviti izvan snage i zamijeniti ovom Odlukom.

               (6)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Odobravaju se planovi hitnih mjera koje je Bugarska 7. studenoga 2006. dostavila radi kontrole influence ptica i newcastleske bolesti.
   Članak 2.
   Odobravaju se planovi hitnih mjera koje je Rumunjska 9. studenoga 2006. dostavila radi kontrole influence ptica i newcastleske bolesti.
   Članak 3.
   U Prilogu je naveden popis država članica kojima su odobreni planovi hitnih mjera za kontrolu influence ptica i newcastleske bolesti.
   Članak 4.
   Odluka 2004/402/EZ stavlja se izvan snage.
   Članak 5.
   Ova se Odluka primjenjuje podložno i od datuma stupanja na snagu Ugovora o pristupanju Bugarske i Rumunjske.
   Članak 6.
   Ova je Odluka upućena državama članicama.

      Sastavljeno u Bruxellesu 22. prosinca 2006.

            Za Komisiju

         Markos KYPRIANOU

            Član Komisije

      (1)  SL L 167, 22.6.1992., str. 1. Direktiva kako je zadnje izmijenjena Aktom o pristupanju iz 2004. (SL L 236, 23.9.2004., str. 33.).

      (2)  SL L 260, 5.9.1992., str. 1. Direktiva kako je zadnje izmijenjena Aktom o pristupanju iz 2004.

      (3)  SL L 123, 27.4.2004., str. 111.
   PRILOG

      Popis država članica iz članka 3.

               Kod

               Zemlja

               AT

               Austrija

               BE

               Belgija

               BG

               Bugarska

               CY

               Cipar

               CZ

               Češka

               DE

               Njemačka

               DK

               Danska

               EE

               Estonija

               EL

               Grčka

               ES

               Španjolska

               FI

               Finska

               FR

               Francuska

               HU

               Mađarska

               IE

               Irska

               IT

               Italija

               LV

               Latvija

               LT

               Litva

               LU

               Luksemburg

               MT

               Malta

               NL

               Nizozemska

               PL

               Poljska

               PT

               Portugal

               RO

               Rumunjska

               SE

               Švedska

               SI

               Slovenija

               SK

               Slovačka

               UK

               Ujedinjena Kraljevina


title: 98/269/EZ: Odluka Komisije od 7. travnja 1998. o povlačenju odobrenja za sredstva za zaštitu bilja koja sadrže dinoterb kao aktivnu tvar  Tekst značajan za EGP

text:
               03/Sv. 001

               HR

               Službeni list Europske unije

               28

         31998D0269

               L 117/13

               SLUŽBENI LIST EUROPSKE UNIJE

               07.04.1998.

      ODLUKA KOMISIJE

   od 7. travnja 1998.
   o povlačenju odobrenja za sredstva za zaštitu bilja koja sadrže dinoterb kao aktivnu tvar
   (Tekst značajan za EGP)
   (98/269/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Komisije (EEZ) br. 3600/92 od 11. prosinca 1992. o utvrđivanju detaljnih pravila za provedbu prve faze programa rada iz članka 8. stavka 2. Direktive Vijeća 91/414/EEZ o stavljanju sredstava za zaštitu bilja na tržište (1), kako je zadnje izmijenjena Uredbom (EZ) br. 1199/97 (2), a posebno njezin članak 7. stavak 3.a,
   budući da su Uredbom Komisije (EZ) br. 933/94 (3), kako je zadnje izmijenjena Uredbom (EZ) br. 2230/95 (4) utvrđene aktivne tvari sredstava za zaštitu bilja te imenovane države članice izvjestiteljice za provedbu Uredbe (EEZ) br. 3600/92;
   budući da je dinoterb bio jedna od 90 aktivnih tvari obuhvaćenih prvom fazom programa rada predviđenog člankom 8. stavkom 2. Direktive Vijeća 91/414/EEZ (5);
   budući da je za tu tvar jedini zainteresirani prijavitelj imenovanoj državi članici izvjestiteljici službeno dostavio informacije tražene sukladno članku 6. stavku 1. Uredbe (EEZ) br. 3600/92 u potporu uvrštenja aktivne tvari u Prilog I. Direktivi 91/414/EEZ;
   budući da je u skladu s člankom 7. stavkom 1. točkom (c) Uredbe (EEZ) br. 3600/92 imenovana država članica izvjestiteljica dostavila Komisiji izvješće o svojoj ocjeni dostavljenih informacija;
   budući da je jedini prijavitelj obavijestio Komisiju i državu članicu izvjestiteljicu da više ne želi sudjelovati u programu rada za tu aktivnu tvar; budući da stoga važni dijelovi traženih informacija neće biti dostavljeni;
   budući da se na temelju dostupnih informacija već može izvući zaključak da ova aktivna tvar u predloženim uvjetima uporabe ne može u potpunosti udovoljiti zahtjevima Direktive 91/414/EEZ, posebno u vezi sa zaštitom zdravlja ljudi, te se stoga ne može uvrstiti u Prilog I. Direktivi;
   budući da ova Odluka ne dovodi u pitanje mjere država članica kojima one daju razdoblje počeka za raspolaganje, skladištenje, stavljanje na tržište i uporabu postojećih zaliha u skladu s odredbama članka 4. stavka 6. Direktive 91/414/EEZ;
   budući da ova Odluka ne dovodi u pitanje bilo koju mjeru koju Komisija može poduzeti za ovu aktivnu tvar u okviru Direktive Vijeća 79/117/EEZ (6);
   budući da su mjere predviđene ovom Odlukom u skladu s mišljenjem Stalnog odbora za biljno zdravstvo,
   DONIJELA JE OVU ODLUKU:
   Članak 1.
   Države članice osiguravaju:

               1.

               da se odobrenja za sredstva za zaštitu bilja koja sadrže dinoterb povuku u razdoblju od 6 mjeseci od datuma ove Odluke;

               2.

               da se od datuma ove Odluke više ne daju, niti se obnavljaju odobrenja sredstvima za zaštitu bilja koja sadrže dinoterb na temelju odstupanja predviđenog člankom 8. stavkom 2. Direktive 91/414/EEZ.

         Članak 2.
   Ova je Odluka upućena državama članicama

      Sastavljeno u Bruxellesu 7. travnja 1998.

            Za Komisiju

         Franz FISCHLER

            Član Komisije

      (1)  SL L 366, 15.12.1992., str. 10.

      (2)  SL L 170, 28.6.1997., str. 19.

      (3)  SL L 107, 28.4.1994., str. 8.

      (4)  SL L 225, 22.9.1995., str. 1.

      (5)  SL L 230, 19.8.1991., str. 1.

      (6)  SL L 33, 8.2.1979., str. 36.


title: 2010/132/EU: Odluka Komisije od 2. ožujka 2010. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja tvari Trichoderma asperellum (soj T34) i izopirazama u Prilog I. Direktivi Vijeća 91/414/EEZ (priopćena pod brojem dokumenta C(2010) 1099)  Tekst značajan za EGP

text:
               03/Sv. 46

               HR

               Službeni list Europske unije

               89

         32010D0132

               L 052/51

               SLUŽBENI LIST EUROPSKE UNIJE

         ODLUKA KOMISIJE
   od 2. ožujka 2010.
   o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja tvari Trichoderma asperellum (soj T34) i izopirazama u Prilog I. Direktivi Vijeća 91/414/EEZ
   (priopćena pod brojem dokumenta C(2010) 1099)
   (Tekst značajan za EGP)
   (2010/132/EU)
   EUROPSKA KOMISIJA,
   uzimajući u obzir Ugovor o funkcioniranju Europske Unije,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 6. stavak 3.,
   budući da:

               (1)

               Direktivom 91/414/EEZ predviđeno je proširenje popisa aktivnih tvari u Zajednici, čije je uvrštenje u sredstva za zaštitu bilja odobreno.

               (2)

               Tvrtka Biocontrol Technologies S.L. 22. travnja 2009. dostavila je nadležnim tijelima Ujedinjene Kraljevine dokumentaciju za aktivnu tvar Trichoderma asperelleum (soj T34) sa zahtjevom za njezino uvrštenje u Prilog I. Direktivi 91/414/EEZ. Tvrtka Syngenta Crop Protection AG 25. studenoga 2008. dostavila je nadležnim tijelima Ujedinjene Kraljevine dokumentaciju za izopirazam sa zahtjevom za njegovo uvrštenje u Prilog I. Direktivi 91/414/EEZ.

               (3)

               Nadležna tijela Ujedinjene Kraljevine obavijestila su Komisiju da dokumentacija za predmetne aktivne tvari pri preliminarnim razmatranjima udovoljava zahtjevima u pogledu podataka i informacija iz Priloga II. Direktivi 91/414/EEZ. Dostavljena dokumentacija također udovoljava zahtjevima u pogledu podataka i informacija iz Priloga III. Direktivi 91/414/EEZ za barem jedno sredstvo za zaštitu bilja koje sadrži predmetnu aktivnu tvar. U skladu s člankom 6. stavkom 2. Direktive 91/414/EEZ podnositelji zahtjeva naknadno su proslijedili svoju dokumentaciju Komisiji i drugim državama članicama te je ona upućena Stalnom odboru za prehrambeni lanac i zdravlje životinja.

               (4)

               Ovom se Odlukom na razini Zajednice treba službeno potvrditi da dokumentacija načelno udovoljava zahtjevima u pogledu podataka i informacija iz Priloga II., te da za najmanje jedno sredstvo za zaštitu bilja koje sadrži predmetne aktivne tvari udovoljava zahtjevima iz Priloga III. Direktivi 91/414/EEZ.

               (5)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Dokumentacija o aktivnim tvarima utvrđenim u Prilogu ovoj Odluci, dostavljena Komisiji i državama članicama s ciljem uvrštenja tih tvari u Prilog I. Direktivi 91/414/EEZ, načelno udovoljava zahtjevima u pogledu podataka i informacija iz Priloga II. toj Direktivi.
   Dokumentacija također udovoljava zahtjevima u pogledu podataka i informacija iz Priloga III. toj Direktivi za barem jedno sredstvo za zaštitu bilja koje sadrži aktivnu tvar, uzimajući u obzir predložene načine uporabe.
   Članak 2.
   Država članica izvjestiteljica detaljno razmatra dokumentaciju iz članka 1. i dostavlja Komisiji što je moguće prije, a najkasnije u roku od jedne godine od dana objave ove Odluke u Službenom listu Europske unije, zaključke svog razmatranja uz preporuke o uvrštenju ili neuvrštenju aktivnih tvari iz članka 1. u Prilog I. Direktivi 91/414/EEZ, te o uvjetima za ta uvrštenja.
   Članak 3.
   Ova je Odluka upućena državama članicama.

      Sastavljeno u Bruxellesu 2. ožujka 2010.

            Za Komisiju

         John DALLI

            Član Komisije

      (1)  SL L 230, 19.8.1991., str. 1.

      PRILOG

         AKTIVNE TVARI NA KOJE SE ODNOSI OVA ODLUKA

                  Br.

                  Uobičajeni naziv, CIPAC identifikacijski broj

                  Podnositelj zahtjeva

                  Datum podnošenja zahtjeva

                  Država članica izvjestiteljica

                  1.

                     Trichoderma asperellum (soj T34)
                  CIPAC-br.: nije relevantan

                  Biocontrol Technologies S.L.

                  22.4.2009.

                  UK

                  2.

                  Izopirazam
                  CIPAC-br.:
                  Syn-izomer: 683777-13-1
                  Anti-izomer: 683777-14-2

                  Syngenta Crop Protection AG

                  25.11.2008.

                  UK